Ինչո՞ւ նախապես վճարում կատարած գնորդներից ոչ մեկը դրամապանակը դեռ չի ստացել: Նախագծի հեղինակ Ազատ Թովմասյանն «Ազատության» հետ զրույցում պարզաբանեց՝ խնդիրն իրենց պատճառով չի առաջացել: Ըստ նրա, միջազգային ճգնաժամի պատճառով խոշոր արտադրողները հետաձգեցին Volterman-ի կոմպոնենտների մատակարարման ժամկետները: «Արդյունքում՝ ումից որ մենք գնում էինք, բարձր գներ առաջարկեցին, որում չէինք կարող տեղավորվել»,- ասաց Թովմասյանը: Արդյո՞ք այս վիճակի պատճառով հանրության վստահության նվազման խնդիր չի առաջանա՝ նախագծի հեղինակն ասում է՝ նման դեպքերը բազմաթիվ են, և իրենք միակը չեն: